**8Η ΕΝΟΤΗΤΑ: ΠΛΑΤΩΝ ΠΟΛΙΤΕΙΑ 514a – 515c – ΛΕΞΙΛΟΓΙΚΕΣ & ΕΤΥΜΟΛΟΓΙΚΕΣ ΑΣΚΗΣΕΙΣ**

**ΚΕΙΜΕΝΟ**

Μετὰ ταῦτα δή, εἶπον, ἀπείκασον τοιούτῳ πάθει τὴν ἡμετέραν φύσιν παιδείας τε πέρι καὶ ἀπαιδευσίας. Ἰδὲ γὰρ ἀνθρώπους οἷον ἐν καταγείῳ οἰκήσει σπηλαιώδει, ἀναπεπταμένην πρὸς τὸ φῶς τὴν εἴσοδον ἐχούσῃ μακρὰν παρὰ πᾶν τὸ σπήλαιον, ἐν ταύτῃ ἐκ παίδων ὄντας ἐν δεσμοῖς καὶ τὰ σκέλη καὶ τοὺς αὐχένας, ὥστε μένειν τε αὐτοὺς εἴς τε τὸ πρόσθεν μόνον ὁρᾶν, κύκλῳ δὲ τὰς κεφαλὰς ὑπὸ τοῦ δεσμοῦ ἀδυνάτους περιάγειν, φῶς δὲ αὐτοῖς πυρὸς ἄνωθεν καὶ πόρρωθεν καόμενον ὄπισθεν αὐτῶν, μεταξὺ δὲ τοῦ πυρὸς καὶ τῶν δεσμωτῶν ἐπάνω ὁδόν, παρ’ ἣν ἰδὲ τειχίον παρῳκοδομημένον, ὥσπερ τοῖς θαυματοποιοῖς πρὸ τῶν ἀνθρώπων πρόκειται τὰ παραφράγματα, ὑπὲρ ὧν τὰ θαύματα δεικνύασιν. Ὁρῶ, ἔφη. Ὅρα τοίνυν παρὰ τοῦτο τὸ τειχίον φέροντας ἀνθρώπους σκεύη τε παντοδαπὰ ὑπερέχοντα τοῦ τειχίου καὶ ἀνδριάντας καὶ ἄλλα ζῷα λίθινά τε καὶ ξύλινα καὶ παντοῖα εἰργασμένα, οἷον εἰκὸς τοὺς μὲν φθεγγομένους, τοὺς δὲ σιγῶντας τῶν παραφερόντων. Ἄτοπον, ἔφη, λέγεις εἰκόνα καὶ δεσμώτας ἀτόπους. Ὁμοίους ἡμῖν, ἦν δ’ ἐγώ· τοὺς γὰρ τοιούτους πρῶτον μὲν ἑαυτῶν τε καὶ ἀλλήλων οἴει ἄν τι ἑωρακέναι ἄλλο πλὴν τὰς σκιὰς τὰς ὑπὸ τοῦ πυρὸς εἰς τὸ καταντικρὺ αὐτῶν τοῦ σπηλαίου προσπιπτούσας; Πῶς γάρ, ἔφη, εἰ ἀκινήτους γε τὰς κεφαλὰς ἔχειν ἠναγκασμένοι εἶεν διὰ βίου; Τί δὲ τῶν παραφερομένων; οὐ ταὐτὸν τοῦτο; Τί μήν; Εἰ οὖν διαλέγεσθαι οἷοί τ’ εἶεν πρὸς ἀλλήλους, οὐ ταῦτα ἡγῇ ἂν τὰ ὄντα αὐτοὺς νομίζειν ἅπερ ὁρῷεν; Ἀνάγκη

**Λεξιλογικές – Ετυμολογικές Ασκήσεις**

**Να αντιστοιχίσετε τις λέξεις της στήλης Α΄ με τις ετυμολογικά συγγενείς τους στη στήλη Β. Τρεις (3) λέξεις της στήλης Α΄ αντιστοιχίζονται σε περισσότερα από ένα στοιχεία στήλη Β΄.**

|  |  |
| --- | --- |
| **Α΄ ΣΤΗΛΗ** | **Β΄ ΣΤΗΛΗ** |
|  | 1.κοίτη |
|  | 1.αγέλη |
| α. ἰδὲ | 3. ματόκλαδο |
|  | 4. λεξιλόγιο |
| β. εἶπον | 5. ιδεώδης |
|  | 6. αντόρρηση |
| γ. πάθει | 7. παρόραμα |
|  | 8. πένθιμος |
| δ. περιάγειν | 9. επικός |
|  | 10. πρόσοψη |
| ε. πρόκειται | 11. αγωγή |
|  | 12. κειμήλιο |
|  | 13. ρήτρα |
|  | 14. συμπάθεια |
|  | 15. κείμενο |

**Απάντηση:** α-3, 5, 7, 10, β-4, 6, 9, 13, γ-8, 14, δ-1, 11, ε-1, 12, 15

**Να αντιστοιχίσετε τις λέξεις της στήλης Α΄ με τις ετυμολιγικά συγγενείς τους στη στήλη Β΄. Δύο λέξεις της στήλης Α΄ αντιστοιχίζονται σε περισσότερα από ένα στοιχεία της στήλης Β΄.**

|  |  |
| --- | --- |
| **Α΄ ΣΤΗΛΗ** | **Β΄ ΣΤΗΛΗ** |
|  | 1.οισοφάγος |
|  | 2.δίφθογγος |
| α. παραφερόντων | 3. ισχυρός |
|  | 4. φερώνυμος |
| β. φθεγγομένους | 5. πανουργία |
|  | 6. σχέδιο |
| γ. ὑπερέχοντα | 7.προφήτης |
|  | 8.διένεξη |
| δ. εἴργασμαι | 9.απόφθεγμα |
|  | 10. μέθεξη |
| ε. ἔφη | 11. εργώδες |
|  | 12. φημολογία |

**Απάντηση:** α-1, 4, 8, β-2, 9, γ-3, 6, 10, δ-5, 11, ε-7, 12

**Λεξιλογικές –Ετυμολογικές Ασκήσεις ΚΕΕ[[1]](#footnote-1)**

**1.α) κατάγειος, β) θαυματοποιούς**: να γράψετε στη νέα ελληνική τέσσερα (4) σύνθετα για καθεμία από τις παρακάτω με το ίδιο δεύτερο συνθετικό (-γειος, -ποιος). Να δώσετε τη σημασία των λέξεων.

**Απάντηση:** μεσόγειος, υπέργειος, επίγειος, υπόγειος, υποδηματοποιός, κακοποιός, επιπλοποιός, ειδοποιός.

2. «**σπηλιώδης»:** η κατάληξη (επίθημα) -ώδης με την οποία σχηματίζονται επίθετα παράγωγα από ουσιαστικά δηλώνει:

(1) το προσδιορζόμενο χαρακτηρίζεται από την αφθονία των στοιχείων ή συγκεντρώνει σε μεγάλο βαθμό τα στοιχεία που συνεπάγεται η πρωτότυπη λέξη.

(2) το προσδιοριζόμενο ταιρίαζει σ΄αυτό που εκφράζει η πρωτότυπη λέξη.

Με τα δεδομένα αυτά:

Α. Να δηλώσετε τη σημασία των επιθέτων σε –ώδης στις παρακάτω φράσεις , σημειώνοντας το (1) ή το (2) δίπλα σε καθεμία απάντηση.

Β. Να γράψετε και εσείς από ένα επίθετο για καθεμία σημασία.

α. Αποτελούσαν θορυβώδη παρέα.

β. Λαβυρινθώδης συλλογισμός, χρειάζεται το μίτο της Αριάνδης για να τον καταλάβεις.

γ. Η συμπεριφορά του ήταν μάλλον παιδαριώδης.

δ. Έχει σαρκώδη χείλη.

ε. Το πρόβλημα της ανεργίας είναι ακανθώδες για τις κυβερνήσεις.

**Απάντηση:** Α. α- (1), β-(2), γ-(3), δ-(1), ε-(1), Β. αφρώδης, φλεγμονώδης

3.**παραφερόντων:**ποια σημασία έχει το ρήμα στη μέση φωνή (στην αρχαία και τη νέα ελληνική)

**Απάντηση: 1)** παραφέρομαι (νέα ελληνική): συμπεριφέρομαι άσχημα, βίαια, ανεξέλγκτα, παρεκτρέπομαι, παρασύρομαι από έντονο συναίσθημα, 2) στην αρχαία ελληνική το βρίσκομαι τη σημασία «κινούμαι σε λάθος κατεύθυνση, παρασύρομαι, παρεκτρέπομια, πλανώμαι». Στην ενεργητική φωνή το βρίσκομαι με τη σημασία «προσκομίζω, προσφέρω, αποτρέπω, απομακρύνω».

4. Να γράψετε στην αρχαία ελληνική τα αντώνυμα για καθεμία λέξη που ακολουθεί: **ἄτοπον, σιγῶ, πόρρω, φῶς, κατάγειος.**

**Απάντηση**: λογικόν/φυσικό, ὁμιλῶ,, ἐγγὺς, σκότος, ὑπέργειος ή ἐπίγειος.

**Λεξιλογικές ασκήσεις ΙΕΠ – Τ.θ.Δ.Δ. [[2]](#footnote-2)**

1.Για καθεμία από τις παρακάτω λέξεις του κειμένου αναφοράς να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται με διαφορετική σημασία από αυτήν που έχει στο αρχαίνο κείμενο: **πάθει, φύσιν, δεσμοῦ, θαύματα, παραφερομένων.** Μπορείτε να τη χρησιμοποιήσετε σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο).

**Απάντηση**

* Το πάθος του/της για τα τυχερά παιχνίδια τον/την έχουν καταστρέψει ολοκληρωτικά.
* Στη φύση επικρατούν νόμοι που, αν παραβιαστούν, επέρχονται καταστροφές.
* Στις φυλετικές κοινωνίες οι δεσμοί αίματος είναι πολύ ισχυροί.
* Θα κάνω ό,τι μπορώ να σε βοηθήσω, αλλά μην περιμένεις θαύματα!
* Νομίζω ότι παραφέρεσαι και δεν δείχνεις καθόλου σεβασμό!

**2.** Να γράψετε στη Νέα Ελληνική από ένα σύνθετο ουσιαστικό ή επίθετο για καθεμία από τις παρακάτω σύνθετες λέξεις του αρχαίου διδαγμένου κειμένου, χρησιμοποιώντας κάθε φορά το δεύτερο συνθετικό: **ἀπαιδευσίας, καταγείῳ, εἴσοδον, περιάγειν, θαυματοποιοῖς.**

**Απάντηση**

παιδαγωγός-εκπαιδευτικός-απαίδευτος, υπόγειος-ισόγειο-απογείωση, οδοστρωτήραςάνοδος-καθοδικός, περιαγωγή-εξαγωγή-ανάγωγος, αρτοποιός-ακινητοποίησητροποποιητικός

3. Να βρείτε στο αρχαίο διδαγμένο κείμενο που σας δίνεται μία ετυμολογικά συγγενή λέξη για καθεμία από τις παρακάτω λέξεις της Νέας Ελληνικής: **υπόδημα, μόνιμος, αγωγή, έγκαυμα, δίφθογγος.**

**Απάντηση**

δεσμοῖς-δεσμοῦ-δεσμωτῶν- δεσμώτας, μένειν, περιάγειν, καόμενον, φθεγγομένους

«Το/τα θέμα/τα προέρχεται και αντλήθηκε/αν από την πλατφόρμα της Τράπεζας Θεμάτων Διαβαθμισμένης Δυσκολίας που αναπτύχθηκε (MIS5070818-Tράπεζα θεμάτων Διαβαθμισμένης Δυσκολίας για τη Δευτεροβάθμια Εκπαίδευση, Γενικό Λύκειο-ΕΠΑΛ) και είναι διαδικτυακά στο δικτυακό τόπο του Ινστιτούτου Εκπαιδευτικής Πολιτικής (Ι.Ε.Π.) στη διεύθυνση (http://iep.edu.gr/el/trapeza-thematon-arxiki-selida)».

1. <http://www.kee.gr/html/thematafull.php?&ID=118&topicID=786> [↑](#footnote-ref-1)
2. <https://trapeza.iep.edu.gr/public/subjects.php> [↑](#footnote-ref-2)